**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. maijā Nr. 283**

(protokols Nr. 9, 40. p.)

**Par ERAF projekta** **“Laukuma pārbūve Cesvaines pils parka teritorijā Pils ielā 1A, Cesvainē, Madonas novadā” iesniegšanu un nepieciešamā līdzfinansējuma nodrošināšanu**

Madonas novada pašvaldība pamatojoties uz Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.6. pasākuma "Kultūras mantojuma saglabāšana un jaunu pakalpojumu attīstība" īstenošanas noteikumiem ir sagatavojusi projekta iesniegumu “Laukuma pārbūve Cesvaines pils parka teritorijā Pils ielā 1A, Cesvainē, Madonas novadā”. Projekta iesniegums tiks iesniegts Centrālā finanšu un līgumu aģentūras Kohēzijas politikas vadības informācijas sistēmā (KPVIS).

Pasākuma mērķis ir saglabāt, aizsargāt un attīstīt valsts nozīmes kultūras pieminekļus, veicinot objektu piekļūstamību un paplašinot objekta kā ilgtspējīga resursa inovatīvu izmantošanu cilvēka dzīves kvalitātes uzlabošanā un vietējo iedzīvotāju kopienas stiprināšanā.

Projektā iekļauta atbalstāmā darbība, kas ietver valsts nozīmes kultūras pieminekļa – Cesvaines pils parka pārbūvi, paredzot pārbūvēt laukumu Pils ielā 1a, Cesvainē, Madonas novadā. Projektā plānots pārbūvēt stāvlaukumu 1200 m2 platībā, uzstādīt labiekārtojuma elementus – soliņus, atkritumu urnas, kā arī izbūvēt inženiertīklu pievadus un uzstādīt konteinertipa tualeti.

Projekta īstenošanas termiņš līdz 2029. gada 31. decembrim.

Projekta ”Laukuma pārbūve Cesvaines pils parka teritorijā Pils ielā 1A, Cesvainē, Madonas novadā” kopējās izmaksas EUR 271 875,00 (*divi simti septiņdesmit viens tūkstotis astoņi simti septiņdesmit pieci euro, 00 centi*), t.sk. Eiropas Reģionālais finansējums EUR 231 093,75 (*divi simti trīsdesmit viens tūkstotis deviņdesmit trīs euro, 75 centi*) un pašvaldības līdzfinansējums EUR 40 781,25 (*četrdesmit tūkstoši septiņi simti astoņdesmit viens euro, 25 centi*). Projekta priekšfinansēšanai un līdzfinansēšanai tiks ņemts aizņēmums Valsts kasē.

Projekta kopējo izmaksu apmērs tiks precizēts pēc projektā plānoto iepirkumu veikšanas.

Noklausījusies sniegto informāciju, ņemot vērā 14.05.2025. Uzņēmējdarbības, teritoriālo un vides jautājumu komitejas un 21.05.2025. Finanšu un attīstības komitejas atzinumus, atklāti balsojot**: PAR – 14** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Kaspars Udrass, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sagatavot un iesniegt projektu “Laukuma pārbūve Cesvaines pils parka teritorijā Pils ielā 1A, Cesvainē, Madonas novadā” Centrālajai finanšu un līgumu aģentūrai, izmantojot Kohēzijas politikas fonda vadības informācijas sistēmu 2021.-2027. gadam.
2. Apstiprināt projekta “Laukuma pārbūve Cesvaines pils parka teritorijā Pils ielā 1A, Cesvainē, Madonas novadā” kopējās izmaksas EUR 271 875,00 (*divi simti septiņdesmit viens tūkstotis astoņi simti septiņdesmit pieci euro, 00 centi*), t.sk. Eiropas Reģionālais finansējums EUR 231 093,75 (*divi simti trīsdesmit viens tūkstotis deviņdesmit trīs euro, 75 centi*) un pašvaldības līdzfinansējums EUR 40 781,25 (*četrdesmit tūkstoši septiņi simti astoņdesmit viens euro, 25 centi*).

Domes priekšsēdētājs A. Lungevičs

*K. Galeja 29360277*